**Abdullah Bosnevî** (Bosna, 1584. – Konya, 1644.) bio je turski islamski filozof i mistik iz Bosne, jedan od poznatih učenjaka svog vremena. Pripadao je jednom derviškom redu.

Život
-----

Rođen je u Bosni – prema nekim izvorima u okolici Livna – 1584. godine, gdje je dobio prvo obrazovanje a vrlo mlad je otišao u Istanbul, gdje je završio školovanje na islamskim naukama. Hadž je obavio 1593, a 1594. ratovao je u osmanskoj vojsci u Ruščuku protiv rumunskih pobunjenika koje je vodio Mihaj Hrabri. Abdullah Bosnevi je na svom hodočasničkom putovanju prvo posjetio Hidžaz. Zatim je otišao na hodočašće u Egipat. Zainteresirao je se za sufizam zbog čega je otišao u Bursu, gdje je se nalazilo jedno od znanstvenih i kulturnih središta njegovog vremena, da bi se pridružio sufiskom redu Bajramija (točnije Melamijama) pod vodstvom šeika Hasana Kabaduza. Stoga zahvaljujući svome poznavanju mističnih tema, utjecao je na širenje sufijske misli. Nakon povratka sa hodočašća neko vrijeme je boravio u Damasku u blizini grobnice šeika Muhyiddina Arabija i živio povučenim životom. Hadž je drugi put obavio 1636.
Zatim je došao u Konyu, gdje je umro 1644. godine i gdje je sahranjen pored arapskog filozofa Kunavija.

Djela
-----

Bosnevijev opus broji više od šezdeset djela i bavi se opsežnim proučavanjem u oblastima hadisa, fikha i tefsira, a ostavlja nam posebno vrijedna djela iz oblasti sufizma. Najpoznatiji je komentator Ibn Arabijevih *Dragulja mudrosti* (arap. *Fuṣūṣ al-Ḥikam*), djelo koje je čitao u mističnom smislu i mnogi su učenjaci (na pr. Katib Çelebi) cijenili njegov komentar (tur. *tejzil*; arap.. *šarh* الشرح) na *Draguljima*. Gajio je ideje bliske neoplatonizmu i gnosticizmu. Uglavnom je pisao na turskom i djelom na arapskom jeziku. Također je autor poduže poeme od 105 stihova (kaside) u metru hesedž sa rimom na slovo «i».

Vanjske veze
------------

Bilješke
--------

1. ↑  Hasan Kabâdûz, umro u Bursi 1010. godine po hidžri (1601/1602).

Izvori
------

1. 1 2 3  (`sh`) Hadžibajrić, Fejzulah (1974). „Abdullah Bošnjak's Tesavvuf-tarikat poem. Anali Gazi Husrev-Begove Biblioteke, 2(2-3), 21-32.". Pristupljeno 25. 07. 2022.
2. 1 2 3 4 5 6 7 8 9   Kara, Mustafa. „TDV İslâm Ansiklopedisi : Abdullah Bosnevî (ö. 1054/1644)". Türkiye Diyanet Vakfı İslâm Araştırmaları Merkezi. Pristupljeno 27. 07. 2022.
3. 1 2 3 4  (`en`) Aslan, Adnan (2006). „The Biographical Encyclopedia of Islamic Philosophy: Bosnevi, Abdullah". Bloomsbury Academic. Pristupljeno 25. 07. 2022.
4. 1 2  (`sh`) „Svjetlopis: ABDULLAH EL-BOSNEVI". Arhivirano iz originala na datum 2015-04-27. Pristupljeno 25. 07. 2022.
5. ↑  (`sh`) „Proleksis Enciklopedija Online : El-Bosnevi, Abdullah". Pristupljeno 25. 07. 2022.

Bibliografija
-------------

* Kara Mustafa, *Abdullah Bosnevî* u: TDV İslâm Ansiklopedisi, Ankara, Türkiye Diyanet Vakfı İslâm Araştırmaları Merkezi, 1988–2013.
* Safvet-beg Bašagić, *Znameniti Hrvati Bošnjaci i Hercegovci u Turskoj carevini*, Matica Hrvatska, Zagreb, 1931.
* Adnan Aslan, *Bosnevi, Abdullah* u: *The Biographical Encyclopedia of Islamic Philosophy*, London, Bloomsbury Academic, 2015. Prvo izdanje: Oliver Leaman, 2006.

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 97603946
* LCCN: n86011296
* ISNI: 0000 0000 8284 6501
* GND: 142919292
* SUDOC: 19820325X
* BNE: XX1260853
* CiNii: DA01941514

 |